
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 792 


26 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Κανονιστικού Πλαισίου Λειτουργίας του 
Ειδικού Προγράμματος Τοπικής Αυτοδιοίκησης.... 1 

Ρυθμίσεις περί την εμπορία αμνοεριφίων και αμνοε¬ 
ριφίων - γάλακτος σε νωπά ολόκληρα σφάγια, σε 
σχέση με τά κεφάλια αυτών, κατά τις συναλλαγές 

μεταξύ επιχειρήσεων εμπορίας κρεάτων. 2 

Πρόγραμμα επιχορήγησης νέων ελευθέρων απαγ- 

γελματιών 2002. 3 

Τροποποίηση της 30824/27.6.01 απόφασης του 


Υπουργού Εργασίας & Κοινωνικών Ασφαλίσεων 


«Πρόγραμμα για κατάρτιση και απόκτηση εργα¬ 
σιακής εμπειρίας ανέργων πτυχιούχων Α.Ε.Ι., 
Τ.Ε.Ι., διπλωματούχων Ι.Ε.Κ., αποφοίτων Τ.Ε.Λ., 
Ε.Π.Λ. καιΤ.Ε.Ε. Β'κύκλου», όπως τροποποιήθη¬ 
κε με την 31243/31.8.01 όμοια. 4 

Έγκριση χορήγησης έκτακτης οικονομικής ενίσχυσης 

στη Γενική Συνομοσπονδία Εργατών Ελλάδος. 5 

Αντικατάσταση μελών του Διοικητικού Συμβουλίου του 

Ταμείου Χρηματοδοτήσεως Δικαστικών Κτιρίων. 6 

Διορισμός μελών του Διοικητικού Συμβουλίου του Ελ¬ 
ληνικού Ιδρύματος Πολιτισμού. 7 

Επέκταση της τοπικής αρμοδιότητας Τμήματος Τρο- 
χαίας Νέων Μουδανιών της Αστυνομικής Διεύ¬ 
θυνσης Χαλκιδικής. 8 

Αναστολή λειτουργίας Αστυνομικού Σταθμού Σταμνάς 9 


Α ΠΟΦΑΣΕΙ Σ 

Αριθ.: 25437 (1) 

Τροποποίηση Κανονιστικού Πλαισίου Λειτουργίας του 
Ειδικού Προγράμματος Τοπικής Αυτοδιοίκησης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 13 του Ν. 2539/97 όπως 
αυτές ισχύουν με μεταγενέστερες τροποποιήσεις. 


2. Την, με αριθμό πρωτ. 6811/6.3.1998, Κοινή Απόφα¬ 
ση των Υπουργών Εσωτερικών Δημόσιας Διοίκησης και 
Αποκέντρωσης, Εθνικής Οικονομίας και Οικονομικών, 
Ανάπτυξης, Περιβάλλοντος Χωροταξίας και Δημοσίων 
Έργων, Εθνικής Παιδείας και Θρησκευμάτων, Γεωρ¬ 
γίας, Εργασίας και Κοινωνικών Ασφαλίσεων, Υγείας και 
Πρόνοιας, Πολιτισμού, Μακεδονίας - Θράκης και Αιγαί¬ 
ου , με την οποία συγκροτείται η προβλεπόμενη στην πα¬ 
ράγραφο 6 του άρθρου 13 του Ν. 2539/97 Επιτροπή, 
όπως αυτή τροποποιήθηκε με τις με αριθμό πρωτ. 
319/5.1.1999, 15303/30.4.1999, 21379/16.6.2000 και 
48049/03.12.2001 Κοινές Υπουργικές Αποφάσεις, 

3. Την, με αριθμό πρωτ. 45329/27.12.1999, Απόφαση 
του Υπουργού Εσωτερικών Δημόσιας Διοίκησης και 
Αποκέντρωσης «Κανονιστικό πλαίσιο λειτουργίας του 
Ειδικού Προγράμματος Τοπικής Αυτοδιοίκησης 
(Ε.Π.Τ.Α.)», 

4. Την ανάγκη απλούστευσης και βελτίωσης των δια¬ 
δικασιών που αφορούν στην υλοποίηση και λειτουργία 
του Ειδικού Προγράμματος Τοπικής Αυτοδιοίκησης 
(Ε.Π.Τ.Α.), 

5. Την με αριθμό πρωτ. 803/06.03.2002, Εισήγηση της 
ΚΕΔΚΕ 

6. Την με αριθμό πρωτ. 416/12.06.2002, Εισήγηση της 
Επιτροπής του άρθρου 13παρ.6,του Ν.2539/97. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Την τροποποίηση του άρθρου 4 της με αριθμ. πρωτ. 
45329/27.12.1999 Απόφασης του ΥΠ.ΕΣ.Δ.Δ.Α. «Κανο¬ 
νιστικό πλαίσιο λειτουργίας του Ειδικού Προγράμματος 
Τοπικής Αυτοδιοίκησης (Ε.Π.Τ.Α.)», το οποίο συμπλη¬ 
ρώνεται ως εξής: 

«Έργα - δράσεις που χρηματοδοτούνται από άλλα 
Υπουργεία - πλην του ΥΠ.ΕΣ.Δ.Δ.Α. - εντάσσονται ορι¬ 
στικά στο Ε.Π.Τ.Α. με απόφαση της Επιτροπής του άρ¬ 
θρου 13, κατόπιν εισήγησης του αρμόδιου Υπουργού» 

Η παρούσα Απόφαση να δημοσιευτεί στην Εφημερίδα 
της Κυβέρνησης. 

Αθήνα, 19 Ιουνίου 2002 

Ο ΥΠΟΥΡΓΟΣ 

Κ. ΣΚΑΝΔΑΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.: Α2-1040 (2) 

Ρυθμίσεις περίτην εμπορία αμνοεριφίων και αμνοεριφίων 
- γάλακτος σε νωπά ολόκληρα σφάγια, σε σχέση με τά 
κεφάλια αυτών, κατά τις συναλλαγές μεταξύ επιχειρή¬ 
σεων εμπορίας κρεάτων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ 397/88 «Οργανισμός του Υπουργείου Εμπορί¬ 
ου» όπως τροποποιήθηκε και ισχύει. 

3. Το Ν.Δ 136/46 «Περί Αγορανομικού Κωδικός» όπως 
τροποποιήθηκε και ισχύει 

4. Το Π.Δ 27/96 «Συγχώνευση των Υπουργείων Τουρι¬ 
σμού,Βιομηχανίας-Ενέργειας-Τεχνολογίας - και Εμπορί¬ 
ου στο Υπουργείο Ανάπτυξης»/ 

5. Την Κοινή Απόφαση 485/31.10.2001 των Πρωθυ¬ 
πουργού και Υπουργού Ανάπτυξης «Ανάθεση - αρμοδιο¬ 
τήτων στους Υφυπουργούς Ανάπτυξης Αλ.Καλαφάτη,Χρ. 
Θεοδώρου καιΔημ.Γεωργακόπουλο». 

6. Την ΑΔ 14/89 «Κωδικοποίηση Αγορανομικών Διατά¬ 
ξεων εκδοθεισών μέχρι την 16.2.89» όπως - τροποποιή¬ 
θηκε και ισχύει. 

7. Την ανάγκη ρύθμισης σε νέα βάση της σχέσης νωπών 
ολοκλήρων σφαγίων αμνοεριφίων και αμνοριφίων γάλα¬ 
κτος με τα κεφάλια αυτών, κατά τις συναλλαγές μεταξύ 
των επιχειρήσεων εμπορίας - κρεάτων. 

8. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού - Προϋπολο¬ 
γισμού, αποφασίζουμε: 

Άρθρο 1 

Η παράγραφος 7του άρθρου 248 του Κεφαλαίου 12της 
Αγορανομικής Διάταξης 14/89, όπως αντικαταστάθηκε με 
την Αγορανομική Διάταξη 14/91, αντικαθίσταται και πάλι 
ως ακολούθως. 

«7. Προκειμένου για αμνοερίφια και αμνοερίφια γάλα¬ 
κτος, ορίζονται τα ακόλουθα. 

-α/ Κάθε εμπορική συναλλαγή οποιοσδήποτε μορφής 
αγοραπωλησία,πώληση για λογαριασμό τρίτων κ.λ.π., 
πού λαμβάνει χώρα μεταξύ επιχειρήσεων εμπορίας κρεά¬ 
των ζωεμπόρων,χονδρεμπόρων, εισαγωγέων, λιανοπω¬ 
λητών κ.λ.π., όσον αφορά τα παραπάνω αμνοερίφια σε 
νωπό - κρέας ολοκλήρων σφαγίων, διενεργείται υποχρε¬ 
ωτικά χωρίς τα κεφάλια αυτών. 

-Στις ανωτέρω διατάξεις υπάγονται επίσης και οι 
ασκούντες εμπορία αμνοεριφίων σε νωπά ολόκληρα σφά¬ 
για, άσχετα αν οι πωλήσεις πού διενεργούν γίνονται για 
λογαριασμό κτηνοτροφών ή Συνεταιριστικών Οργανώσε¬ 
ων Κτηνοτροφών. 

-β/ Από τις διατάξεις της ως άνω περίπτωσης α) εξαι¬ 
ρείται η χρονική περίοδος «Σάββατο Λαζάρου μέχρι και 
Κυριακή του Θωμά» κάθε έτους, όπου η εν λόγω εμπορι¬ 
κή συναλλαγή στα αμνοερίφια αυτά σε νωπό ολόκληρο 
σφάγιο μπορεί να γίνεται μαζί με τα κεφάλια ως αναπό¬ 
σπαστο τμήμα των σφαγίων. 

-γ/ Επί κομιζομένων στα σφαγεία ή σφαγειοτεχνικές 
εγκαταστάσεις ζωντανών αμνοεριφίων προς σφαγή, μετά 
την σφαγή αυτών και αφού προηγουμένως έχουν ολο¬ 
κληρωθεί όλες οι επιβαλλόμενες διαδικασίες στα σφάγια 
αυτά κρεοσκοπικός έλεγχος, σφραγίδες κτηνιατρικού 
ελέγχου, σφραγίδες προέλευσης κ.λ.π., λαμβάνει χώρα, 


ως τελευταία διαδικασίας η υποχρεωτική αφαίρεση κοπή 
κεφαλιών από τα ολόκληρα νωπά σφάγια αμνοεριφίων, 
πριν την φόρτωση των εν λόγω κρεάτων στα μεταφορικά 
οχήματα 

-δ/ Ειδικά για την χρονική περίοδο « Σάββατο Λαζάρου 
μέχρι και Κυριακή του Θωμά» κάθε έτους, αίρεται η θε¬ 
σπιζόμενη από την ως άνω περίπτωση γ) υποχρέωση 
αφαίρεσης των κεφαλιών από τα νωπά σφάγια αμνοερι¬ 
φίων. 

-ε) Προκειμένου για επιχειρήσεις εμπορίας κρεάτων, 
πού πραγματοποιούν εισαγωγές από το εξωτερικό αμνο¬ 
εριφίων σε νωπά ολόκληρα σφάγια μαζί με τα κεφάλια 
«ως αναπόσπαστο τμήμα του σφαγίου» μεριμνούν υπο¬ 
χρεωτικά, εφόσον συντρέχουν οι διατάξεις της ως άνω 
περίπτωσης α) για την αφαίρεση των κεφαλιών από τα 
σφάγια αμνοεριφίων,πρίν από την διάθεση των σφαγίων 
αυτών σε τρίτους». 

Άρθρο 2 

1. Οι παραβάτες της παρούσας,πού ισχύει σε όλη την 
Χώρα απάτην 1η Ιουλίου 2002 διώκονται και τιμωρούνται 
σύμφωνα με τον ισχύοντα Αγορανομικά Κώδικα. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ανακοινωθεί στον ημερήσιο τύπο. 

Αθήνα, 18 Ιουνίου 2002 

Ο ΥΦΥΠΟΥΡΓΟΣ 

ΧΡ. ΘΕΟΔΩΡΟΥ 
-♦- 

Αριθ.: 30591 (3) 

Πρόγραμμα επιχορήγησης νέων ελευθέρων επαγγελμα- 
τιών 2002. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ.368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τιςδιατάξειςτου Ν.Δ. 212/69«ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6.11.01). 

5. Τις διατάξεις του ΠΔ 245/86 (ΦΕΚ 117/Α') καθώς και 
την υπ’ αριθμ. 3127/20.10.97 γνωμοδότηση της Νομικής 
Υπηρεσίας του ΟΑΕΔ σχετικά με την επιχορήγηση ελευ¬ 
θερίων επαγγελμάτων. 

6. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

7. Τις διατάξειςτου άρθρου 29του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων» όπως τροποποιήθηκε με τα άρθρα 6 και 
7 του Ν. 1836/89 και το άρθρο 6 του Ν. 2434/96. 

8. Την υπ’ αριθμ 1010/2.4.02 απόφαση του Δ.Σ. του ΟΑ¬ 
ΕΔ (αριθμ. συνεδρίασης 12/2.4.02) που μας υποβλήθηκε 
με το υπ’αριθμ. Β 109231/8.4.02 έγγραφό του. 

9. Την υπ’ αριθμ. Ε (2001) 38/9.3.01 απόφαση της Ευ¬ 
ρωπαϊκής Επιτροπής περί έγκρισης του Ε.Π. «ΑΠΑΣΧΟ¬ 
ΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ». 

10. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης προκαλείται δαπάνη σε βά¬ 
ρος του Προγράμματος Δημοσίων Επενδύσεων και ως εκ 
τούτου εμπίπτει στις διατάξεις της παρ. 3 του άρθρου 22 
του Ν. 2362/95, αποφασίζουμε: 

Καταρτίζουμε Πρόγραμμα επιχορήγησης έξι χιλιάδων 
πεντακοσίων (6.500) νέων ελευθέρων επαγγελματιών ηλι¬ 
κίας 18-60 ετών, οι οποίοι θα κατανεμηθούν σε Τοπικό 
επίπεδο ανάλογα με τις ανάγκες της κάθε περιοχής και 
σύμφωνα με τις προτεραιότητες της πολιτικής απασχό¬ 
λησης, με δυνατότητα ανακατανομής των θέσεων για επί¬ 
τευξη των στόχων του προγράμματος από το Διοικητικό 
Συμβούλιο του ΟΑΕΔ. 

Στόχος του προγράμματος είναι η ενθάρρυνση, μέσω 
της οικονομικής ενίσχυσης, των ανέργων που αποφασί¬ 
ζουν να δημιουργήσουν τη δική τους μικρή επιχείρηση. Για 
τους σκοπούς του προγράμματος ,οι ενδιαφερόμενοι 
άνεργοι δύνανται να υπαχθούν μετά από αξιολόγηση τους 
μέσω της εξατομικευμένης προσέγγισης σε προγράμματα 
βραχυχρόνιας κατάρτισης όπου αυτό θεωρείται αναγκαίο. 

Το πρόγραμμα θα υλοποιηθεί μέσω προκήρυξης στη 
διάρκεια της οποίας οι ενδιαφερόμενοι θα μπορούν να 
υποβάλλουν αιτήσεις εκδήλωσης ενδιαφέροντος για 
υπαγωγή τους στο πρόγραμμα. 

1. ΠΡΟΤΕΡΑΙΟΤΗΤΕΣ ΚΑΙ ΔΙΚΑΙΟΥΧΟΙ ΤΟΥ ΠΡΟΓΡΑΜ¬ 
ΜΑΤΟΣ 

Από τις 6.500 θέσεις: 

• ποσοστό τουλάχιστον 67% του προγράμματος θα κα¬ 
λυφθεί στο πλαίσιο της πολιτικής πρόληψης της μακρο¬ 
χρόνιας ανεργίας και θα αφορά: 

- Ανέργους νέους και νέες ηλικίας 18-25 ετών οι οποίοι 
είναι εγγεγραμμένοι άνεργοι έως 6 μήνες στα μητρώα 
ανέργων του Ο.Α.Ε.Δ. 

- Άνεργους-ες ηλικίας 26 -60 ετών οι οποίοι είναι εγγε¬ 
γραμμένοι άνεργοι έως 12 μήνες στα μητρώα ανέργων 
του Ο.Α.Ε.Δ. 

• ποσοστό μέχρι 33% θα καλυφθεί στο πλαίσιο της πο¬ 
λιτικής καταστολής της μακροχρόνιας ανεργίας και θα 
αφορά: 

- Άνεργους νέους και νέες 18-25 ετών οι οποίοι είναι εγ¬ 
γεγραμμένοι άνεργοι τουλάχιστον 6 μήνες στα μητρώα 
ανέργων του Ο.Α.Ε.Δ 

- Άνεργους-ες ηλικίας 26-60 ετών οι οποίοι είναι εγγε¬ 
γραμμένοι άνεργοι τουλάχιστον 12 μήνες στα μητρώα 
ανέργων του Ο.Α.Ε.Δ. 

• Θα τηρηθεί προτεραιότητα στην κάλυψη ως εξής: 

- ποσοστό 60% των θέσεων θα καλυφθούν από γυναίκες 

- ποσοστό 50% από νέους-ες ηλικίας 18-25 ετών. 

• Δύνανται να υπαχθούν στο πρόγραμμα μέχρι και τρία 
(3) μέλη εταιρειών: 

- Ομορρύθμων (Ο.Ε) 

- Ετερορρύθμων (Ε.Ε), μόνο για τα ομόρρυθμα μέλη 
τους 

- ΕΠΕ, με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσοστό 
25% στο εταιρικό κεφάλαιο. 

- Αστικών μη κερδοσκοπικών εταιριών. 

• Μέλη Συνεταιρισμών θα μπορούν να εντάσσονται μέ¬ 
χρι και πέντε (5) άτομα. 

2 .ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Οι ιατροί, οδοντίατροι, κτηνίατροι, δικηγόροι, συμβο¬ 


λαιογράφοι, αρχιτέκτονες, μηχανικοίΑ.Ε.Ι, Τ.Ε.Ι, καθηγη¬ 
τές ή δάσκαλοι, εφόσον δημιουργούν επιχείρηση Παρο¬ 
χής Υπηρεσιών εντασσόμενη στα ελευθέρια επαγγέλμα¬ 
τα κατά κύρια ειδικότητα ή συναφή με την ειδικότητά 
τους. 

• Όσοι δημιουργούν επιχειρήσεις εργολαβίας δομικών 
ή χωματουργικών εργασιών και όσοι απασχοληθούν με 
την εκμετάλλευση επιβατικού δημοσίας χρήσεως (ΤΑΧΙ) 

• Όσοι δημιουργούν εποχιακές επιχειρήσεις (που εκ 
της φύσης τους ή λειτουργία τους διαρκεί κατ’έτος πε¬ 
ρισσότερο των δύο και λιγότερο των 9 μηνών), φροντι¬ 
στήρια γενικά, ιδιωτικά εκπαιδευτικά ιδρύματα, εργαστή¬ 
ρια ή κέντρα ελευθέρων σπουδών, τυχερά, ψυχαγωγικά ή 
ηλεκτρονικά παιχνίδια, πρακτορεία ΠΡΟΠΟ, ΛΟΤΤΟ, λα¬ 
χείων και συναφή αυτών καθώς και επιχειρήσεις που λει¬ 
τουργούν αποκλειστικά και μόνο τις βραδινές ώρες (10 
μ.μ. - 6 π.μ.). 

• Ανώνυμες Εταιρείες (Α.Ε) 

• Όσοι δημιουργούν επιχείρηση που έχει το ίδιο αντι¬ 
κείμενο δραστηριότητας με επιχείρηση που λειτουργεί 
στον ίδιο χώρο από άλλο επαγγελματία κατά την ημερο¬ 
μηνία υποβολής της αίτησης εκδήλωσης ενδιαφέροντος, 
εκτός των περιπτώσεων στις οποίες ο προηγούμενος 
ιδιοκτήτης συνταξιοδοτήθηκε ή απεβίωσε. 

• Οι άνεργες-οι που ζητούν να ενταχθούν στο πρό¬ 
γραμμα Ν.Ε.Ε με δραστηριότητα όμοια με αυτή που είχε 
επιχ/ση η οποία διέκοψε τη λειτουργία της και ανήκε σε 
συγγενικό τους πρόσωπο εξ αίματος ή αγχιστείας Α' Βαθ¬ 
μού ή οι σύζυγοί τους κατά τους τελευταίους δώδεκα μή¬ 
νες πριν την έναρξη της επιχείρησης τους εκτός των πε¬ 
ριπτώσεων στις οποίες ο προηγούμενος ιδιοκτήτης συ- 
νταξιοδοτήθηκε ή απεβίωσε. 

• Οι άνεργοι που είχαν άλλη επιχείρηση ή εισόδημα 
από την άσκηση οποιουδήποτε αυτοτελούς επαγγέλμα¬ 
τος κατά τους τελευταίους δώδεκα μήνες από την νέα 
έναρξη επιτηδεύματος, καθώς και αυτοί που έχουν επιχο¬ 
ρηγηθεί στο παρελθόν, ανεξάρτητα χρονικής περιόδου, 
από το Πρόγραμμα των Νέων Ελευθέρων Επαγγελμα- 
τιών. 

• Οι άνεργες-οι που σχεδιάζουν τη δημιουργία νέας 
επιχείρησης στους Νομούς Άρτας, Γρεβενών, Ιωαννίνων, 
Πρέβεζας, Θεσπρωτίας, Λάρισας και Φθιώτιδας όπου 
υλοποιούνται προγράμματα Ολοκληρωμένης Παρέμβα¬ 
σης. 

• Οι επιχειρήσεις εκείνες που έχουν σύνθετο αντικείμε¬ 
νο δραστηριότητας καιτο ένα εξ’ αυτών περιλαμβάνεται 
στις εξαιρέσεις. 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΕΝΤΑΞΗΣ 

Η διαδικασία, με χρονική σειρά, καθώς και οι προϋπο¬ 
θέσεις ένταξης των ενδιαφερομένων στο πρόγραμμα εί¬ 
ναι οι εξής: 

1. Να έχουν τηνιδιότητα του άνεργου (άρθρο 3 του Ν. 
1545/85) και να διαθέτουν Δελτίο Ανεργίας σε ισχύ. Η 
υποχρέωση αυτή διατηρείται μέχριτηνημερομηνίαέναρ¬ 
ξης της δραστηριότητάς τους. 

2. Να έχουν συμπληρώσειτο τυποποιημένο έντυπο εξα- 
τομικευμένης παρέμβασης, το οποίο θα είναι υπογεγραμ¬ 
μένο από τον εργασιακό σύμβουλο και τους ίδιους. 

3. Να έχουν υποβάλει τυποποιημένη «αίτηση εκδήλω¬ 
σης ενδιαφέροντος» για υπαγωγή τους στο πρόγραμμα 
στην οποία θα περιγράφουν το σχέδιό τους για δημιουρ¬ 
γία νέας επιχείρησης και στο οποίο θα αναγράφεται ο τό¬ 
πος λειτουργίας της επιχείρησης και η αρμόδια Υπηρεσία 

ΟΑΕΔ της περιοχής , εντός προθεσμίας, η οποία θα ορί¬ 
ζεται από σχετική προκήρυξη του ΟΑΕΔ. Η αίτηση πρέπει 
να συνοδεύεται από Υπεύθυνη Δήλωση του Ν. 1599/86, 
θεωρημένη για το γνήσιο της υπογραφής τους, στην 
οποία θα δηλώνουν ότι γνωρίζουν και αποδέχονται τη δια¬ 
δικασία και τους όρους ένταξης και συμμετοχής τους στο 
πρόγραμμα, καθώς και από νόμιμα έγγραφα βάσει των 
οποίων θα προκύπτουν ότι: 

- έχουν την Ελληνική υπηκοότητα ή την υπηκοότητα άλ¬ 
λου Κράτους-ΜέλουςτηςΕ.Ε ή είναι ομογενείς που έχουν 
δικαίωμα διαμονής και απασχόλησης στη χώρα μας. 

- διαθέτουν αριθμό φορολογικού μητρώου (ΑΦΜ) και 
ότι το φορολογητέο ατομικό εισόδημα του έτους 2000 
δεν υπερβαίνει τα 14.674 €. 

- έχουν εκπληρώσει ή νόμιμα απαλλαγεί από τις στρα¬ 
τιωτικές τους υποχρεώσεις. 

4. Να υπάρχουν κενές θέσεις, στο πλαίσιο των προτε¬ 
ραιοτήτων του προγράμματος, ανά Υπηρεσία στην αρμο¬ 
διότητα της οποίας θα λειτουργήσει η επιχείρηση. 

5. Να έχουν αξιολογηθεί θετικά από τον ΟΑΕΔ, βάσει 
συστήματος μοριοδότησης το οποίο θα αποφασισθεί με 
απόφαση του Δ.Σ. του ΟΑΕΔ. 

6. Μετά την έγγραφη θετική αξιολόγηση της Υπηρεσίας 
ο άνεργος δύναται να κάνει έναρξη επιτηδεύματος υπο¬ 
βάλλοντας αίτηση ένταξης που συνοδεύεται από τα κα¬ 
τωτέρω δικαιολογητικά: 

• από βεβαίωση έναρξης της δραστηριότητας της επι¬ 
χείρησης από τη ΔΟΥ. 

• από εξοφλημένα τιμολόγια ή αποδείξεις αγοράς πε¬ 
ρασμένα στα επίσημα θεωρημένα από την αρμόδια ΔΟΥ 
βιβλία της επιχείρησης τους, αξίας τουλάχιστον ίσης με 
το 50%του ποσού της επιχορήγησης (εμπορεύματα, εξο¬ 
πλισμοί ,πρώτες ύλες κ.λ.π). Δεν λογίζονται τα έξοδα ενοι¬ 
κίων. Για τις περιπτώσεις των υποψηφίων που συμμετέ¬ 
χουν στη δημιουργία νέων Εταιριών και Συνεταιρισμών, 
τα εξοφλημένα τιμολόγια ή οι αποδείξεις αγοράς υπολο¬ 
γίζονται κατά το τμήμα εκείνο το οποίο αντιστοιχεί στη 
συμμετοχή έκαστου των υποψηφίων στο κεφάλαιο της 
Εταιρείας ή του Συνεταιρισμού. 

• εφόσον πρόκειται για Εταιρεία ή Συνεταιρισμό, από 
καταστατικό σύστασης της Εταιρείας ή του Συνεταιρι¬ 
σμού στον οποίο συμμετέχει ο-η νέος-νέα επαγγελμα- 
τίας. 

• έγγραφη θετική αξιολόγηση της Υπηρεσίας για δυνα¬ 
τότητα ένταξης στο πρόγραμμα. 

7. Απαραίτητες προϋποθέσεις για την ένταξη των υπο¬ 
ψηφίων στο πρόγραμμα είναι: 

• να διαθέτουν οι ίδιοι ή ένας τουλάχιστον από τους 
απασχολουμένους στην επιχείρησή τους, νόμιμα πιστο¬ 
ποιητικά για την άσκηση του επαγγέλματος τους, όπου 
αυτά απαιτούνται. 

• να απασχολούνται με αυτοπρόσωπη παρουσία, πλή¬ 
ρως και αποκλειστικώς στην επιχείρησή τους. 

• η επιχείρηση να λειτουργεί σε χώρο ανεξάρτητο και 
κατάλληλα διαμορφωμένο (εκτός του χώρου της κατοι¬ 
κίας του), κατά τρόπο ώστε να υπηρετεί ικανοποιητικά το 
σκοπό της. 

8- Εντός ενός μηνός από την υποβολή της «αίτησης 
ένταξης» στο πρόγραμμα εκ μέρους των υποψηφίων, η 
αρμόδια Υπηρεσία ελέγχει τα προσκομισθέντα δικαιολο- 
γητικά και προβαίνει σε επιτόπιο έλεγχο στην έδρα της 
επιχείρησης που έχει δηλώσει ο ενδιαφερόμενος. 


9- Σε περίπτωση που συντρέχουν οι προϋποθέσεις 
ένταξης και εξετασθεί θετικά η έκθεση του επιτόπιου 
ελέγχου ενημερώνεται ο ενδιαφερόμενος να προσέλθει 
στη Υπηρεσία, το αργότερο εντός 20 ημερολογιακών 
ημερών και να προσκομίσει αίτηση για είσπραξη της προ¬ 
καταβολής, βεβαίωση φορολογικής ενημερότητας, τιμο¬ 
λόγιο (άρθρ.12 παρ.3 Προεδρικού Διατάγματος 186/92 
ΚΒΣ) και αριθμό Λογαριασμού Εθνικής Τραπέζης. 

Στη συνέχεια παραλαμβάνει με υπογραφή του : 

- Την εγκριτική απόφαση υπαγωγής στο πρόγραμμα 
που θα έχει εκδοθεί από τον Προϊστάμενο της Υπηρεσίας. 

- Την εγκριτική απόφαση καταβολής της προκαταβο¬ 
λής. 

4. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέο - νέα ελεύθε¬ 
ρο επαγγελματία που υπάγεται στο πρόγραμμα καθορί¬ 
ζεται στα 7.400 € από τα οποία ποσό ύψους 3.000 € κα¬ 
ταβάλλεται με την έκδοση της εγκριτικής απόφασης και 
τα υπόλοιπα 4.400 € σε δύο (2) ισόποσες εξαμηνιαίες δό¬ 
σεις των 2.200 € η κάθε μία, καταβαλλόμενη στο τέλος 
κάθε εξαμήνου από την υπαγωγή του και αφού θα έχει 
πραγματοποιηθεί τουλάχιστον ένας επιτόπιος έλεγχος 
κατά το ενδιάμεσο χρονικό διάστημα. 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε 12μήνες, από την ημερομηνία έκδοσης της σχετικής 
εγκριτικής απόφασης. 

5. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 12μηνο διάστημα της επιχορήγησης ο νέος 
ελεύθερος επαγγελματίας δεσμεύεται για τα εξής: 

1. Με τη λήξη του κάθε ενός 6μήνου, από την υπαγωγή 
του στο πρόγραμμα και μέσα σε προθεσμία 60 ημερολο¬ 
γιακών ημερών, υποχρεούται να προσκομίσει: 

- Αίτηση στην οποία θα δηλώνει ότι η επιχείρηση του λει¬ 
τουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι τουλάχιστον ίσο με το ήμισυ του ποσού της δόσης που 
πρόκειται να εισπράξει (δηλ. 1.100 €), όπως θα εμφανί¬ 
ζεται στα βιβλία εσόδων και εξόδων του. 

- Βεβαίωση φορολογικής ενημερότητας, τιμολόγιο και 
επικυρωμένα φωτοαντίγραφα του βιβλίου εσόδων - εξό¬ 
δων του προηγούμενου εξαμήνου ή βεβαίωση καταβολής 
Φ.Π.ΑστηΔ.Ο.Υ. 

2. Ο ενταγμένος στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την 
πρώτη αίτηση για ένταξή του. 

3. Η λειτουργία της επιχείρησής του να μη διακοπεί στο 
12μηνο διάστημα της επιχορήγησης, η δε απασχόληση 
του νέου ελεύθερου επαγγελματία στην επιχείρηση του 
να είναι πλήρης και αποκλειστική. Ειδικά για τους νέους 
ελεύθερους επαγγελματίες των οποίων το αντικείμενο 
δραστηριότητας της επιχείρησης τους υποχρεώνει σε 
εξωτερική εργασία, οι έλεγχοι των αρμοδίων οργάνων θα 
γίνονται μετά από συνεννόηση με τον νέο επαγγελματία. 

6. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στον Ν.Ε.Ε, θα εφαρμόζονται οι 
διατάξεις των παρ. 7 και 8 του άρθρου 29 του Ν. 1262/82, 
όπως συμπληρώθηκε από τα άρθρα 6 και 7 του Ν. 

1836/89 και η επιχορήγηση θα διακόπτεται με επιστροφή 
του αναλογούντος ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που έχει λάβει από τον ΟΑΕΔ και 
την επιστροφή του αναλογούντος ποσού που αντιστοιχεί 
στο υπόλοιπο χρονικό διάστημα του συνολικού χρόνου 
απασχόλησης με καταβολή εφάπαξ εντός 15 ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το αναλογούν ποσό 
που αναζητείται, συντάσσεται μετά από απόφαση του Δ.Σ 
του Οργανισμού, Πράξη Βεβαίωσης Οφειλής και αποστέλ- 
λεται στην αρμόδια Δ.Ο.Υ. για βεβαίωση και είσπραξη του. 

Σε περίπτωση, φυλάκισης ή θανάτου, η επιχορήγηση θα 
διακόπτεται χωρίς άλλες επιπτώσεις για τον επαγγελμα- 
τία από την ημερομηνία που εμφανίσθηκε το πρόβλημα. 

7. ΕΠΙΛΥΣΗ ΔΙΑΦΟΡΩΝ 

• Οποιαδήποτε διαφορά προκύψει μεταξύ των ενταγ- 
μένων στο πρόγραμμα νέων ελεύθερων επαγγελματιών 
(ΝΕΕ) και των Υπηρεσιών Απασχόλησης του ΟΑΕΔ θα 
επιλύεται με απόφαση του Περιφερειακού Διευθυντή με¬ 
τά από την υποβολή σχετικής ένστασης εκ μέρους του 
ενταγμένου στο πρόγραμμα Ν.Ε.Ε., η οποία πρέπει να 
έχει υποβληθεί μέσα σε τριάντα (30) ημέρες από την κοι¬ 
νοποίηση σ’ αυτόν της απορριπτικής απόφασης. 

• Ένσταση κατά απορριπτικής απόφασης του Περιφε¬ 
ρειακού Δ/ντή εφόσον αυτή υποβληθεί εντός 30 ημερών 
από την κοινοποίηση της ,εξετάζεται για θεραπεία από 
Επιτροπή, η οποία θα ορισθεί με απόφαση του Δ.Σ του 
ΟΑΕΔ και θα αποτελείται από μέλη του Δ.Σ. ή και ανώτε¬ 
ρους ή ανώτατους υπαλλήλους του Οργανισμού. 

8. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ - ΔΙΑΔΙΚΑΣΙΑ - 
ΚΑΛΥΨΗ ΘΕΣΕΩΝ 

• Η προθεσμία υποβολής των «αιτήσεων εκδήλωσης 
ενδιαφέροντος» των υποψηφίων καθορίζεται από σχετική 
προκήρυξη του ΟΑΕΔ. Με τη λήξη και αφού ελεγχθούντα 
δικαιολογητικά των υποψηφίων, ακολουθεί η μοριοδότη- 
σης τους, βάσει της οποίας προκύπτει πίνακας δικαιού¬ 
χων για δέσμευση των θέσεων του προγράμματος. 

• Οι αναφερόμενοι ως δικαιούχοι στον πίνακα δέσμευ¬ 
σης των θέσεων, ενημερώνονται με συστημένη επιστολή 
ότι υποχρεούνται εντός τακτής προθεσμίας να προσέλ- 
θουν στην Υπηρεσία και να ζητήσουν την χορήγηση της 
έγγραφης θετικής αξιολόγησης για δυνατότητα ένταξής 
τους στο πρόγραμμα. Αποκλείονται από το πρόγραμμα 
όσοι εκ των δικαιούχων δεν προσέλθουν εντός της τασ¬ 
σόμενης προθεσμίας. Ως «δέσμευση θέσης» νοείται η έγ¬ 
γραφη θετική αξιολόγηση της Υπηρεσίας προς τους υπο¬ 
ψηφίους, για δυνατότητα ένταξής τους στο πρόγραμμα. 

• Οι θέσεις που θα μείνουν κενές ύστερα από την έκ¬ 
δοση των εγκριτικών αποφάσεων των υπαγχθέντων στο 
πρόγραμμα, μπορούν να καλυφθούν από τους επιλαχό- 
ντες, σύμφωνα μετονπίνακα μοριοδότησης, ύστερα από 
απόφαση του Δ.Σ. του ΟΑΕΔ. 

• Το Δ.Σ. του ΟΑΕΔ δύναται με ειδικά αιτιολογημένη 
απόφασή του να παρατείνει το πρόγραμμα είτε στο 
σύνολό του, είτε σε μεμονωμένες Τοπικές Υπηρεσίες. 

9. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑ¬ 
ΤΟΣ 

1. Η αρμόδια Υπηρεσία ΟΑΕΔ υποχρεούται μετά από 
επιτόπιο έλεγχο, να συντάσσει έκθεση στην οποία θα κα¬ 
ταγράφεται με λεπτομέρεια αν τηρούνται οι όροι της 
ένταξης. 


Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

- Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

- Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

2. Οι ελεγχόμενοι Ν.Ε.Ε υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα Υ.Α για τουλάχιστον 3 χρό¬ 
νια από την αποπληρωμή του προγράμματος. 

3. Για την ομαλή πορεία των προγραμμάτων και την επί¬ 
τευξη των στόχωντους, θαπαρακολουθούνται κάθε μήνα: 

- Οι δεσμευθείσες θέσεις 

- Η καλυφθείσες θέσεις, οι οποίες προκύπτουν μετά 
την έκδοση των εγκριτικών αποφάσεων 

- Η καταβολή των επιχορηγήσεων κλπ. 

10. ΕΛΕΓΚΤΙΚΑ ΟΡΓΑΝΑ 

• Α) Ελέγχους διενεργούν οι υπάλληλοι του ΟΑΕΔ 
σύμφωνα μετά οριζόμενα στην Κοινή Υπουργική Απόφα¬ 
ση υπ αριθμ. 2/34255/0022/6.6.2001. 

• Β) Ελεγκτικά Όργανα που αναφέρονται ,κατ εφαρ¬ 
μογή του Ν.2860/14.11.2000, στο Ε.Π. «Απασχόληση και 
Επαγγελματική Κατάρτιση». 

• Γ) Αρμόδιους υπαλλήλους της Ειδικής Υπηρεσίας 
Διαχείρισης Επιχειρησιακού Προγράμματος «Απασχό¬ 
ληση και Επαγγελματική Κατάρτιση» σύμφωνα με την με 
αριθμ. 8267/14.12.2000 ΚΥΑ. 

11. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑ¬ 
ΤΟΣ 

Ο ΟΑΕΔ υποχρεούται να εκδώσει εγκύκλιο στην οποία 
θα εξειδικεύεται ο τρόπος εφαρμογής της παρούσας 
απόφασης. 

Η προαναφερόμενη εγκύκλιος θα τύχει ευρείας δημο¬ 
σιότητας. 

12. ΚΑΛΥΨΗ ΔΑΠΑΝΗΣ 

Για το πρόγραμμα Ν.Ε.Ε έχει προβλεφθεί πίστωση 
48.100.000 € σε βάρος του προϋπολογισμού του ΟΑΕΔ, 
αναλυτικά κατά έτος ως εξής: 

Για το έτος 2002 19.500.000 € 

Για το έτος 2003 28.600.000 € 

Για την ανωτέρω δαπάνη έχει εγγράφει πίστωση στον 
προϋπολογισμό του ΟΑΕΔ έτους 2002 με τα στοιχεία 
ΚΑΕ 2493 Η και του φορέα 250. 

Όλες οι προαναφερόμενες δαπάνες προβλέπεται να 
συγχρηματοδοτηθούν από την Ευρωπαϊκή Ένωση, στα 
πλαίσια του Ε.Π. «Απασχόληση και Επαγγελματική Κα¬ 
τάρτιση» του Γ Κοινοτικού Πλαισίου Στήριξης για την Ελ¬ 
λάδα, με τα ποσοστά συγχρηματοδότησης που ισχύουν 
για τα Διαρθρωτικά Ταμεία. 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του 
Ν.2860/14.11.2000, στο Ε.Π. «Απασχόληση και Επαγγελ¬ 
ματική Κατάρτιση». 

13. ΙΣΧΥΣ ΤΗΣ ΑΠΟΦΑΣΗΣ 

Η παρούσα Υπουργική Απόφαση ισχύει από τη δημοσί¬ 
ευσή της στην Εφημερίδα της Κυβέρνησης. 

Αθήνα, 17 Ιουνίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΔΗΜΗΤΡΗΣ ΡΕΠΠΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 30440 (4) 

Τροποποίηση της 30824/27.6.01 απόφασης του Υπουρ¬ 
γού Εργασίας & Κοινωνικών Ασφαλίσεων «Πρόγραμ¬ 
μα για κατάρτιση και απόκτηση εργασιακής εμπειρίας 
ανέργων πτυχιούχων Α.Ε.Ι., Τ.Ε.Ι., διπλωματούχων 
Ι.Ε.Κ., αποφοίτων Τ.Ε.Λ., Ε.Π.Λ. καιΤ.Ε.Ε. Β'κύκλου», 
όπως τροποποιήθηκε με την 31243/31-8-01 όμοια. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 4 του άρθρου 16 του 
Ν. 1558/85 «Κυβέρνηση και Κυβερνητικά Όργανα» (ΦΕΚ 
137Α). 

2. Τις διατάξεις του Ν.Δ. 212/69 « Περί Οργανώσεως και 
Διοικήσεως του Οργανισμοί Απασχολήσεως Εργατικού 
Δυναμικού» (ΦΕΚ 112/Α/69). 

3. Τις διατάξεις του Π.Δ 368/89 «Οργανισμός του 
Υπουργείου Εργασίας» (ΦΕΚ 163 Α), όπως σχύει. 

4. Τις διατάξεις του Ν. 2434/96 (ΦΕΚ/188/Α) «Μέτρα πο¬ 
λιτικής για την απασχόληση και την επαγγελματική εκπαί¬ 
δευση και κατάρτιση και άλλες διατάξεις», όπως ισχύει. 

5. Τις διατάξεις του Ν. 1262/82 «Για την παροχή κινή¬ 
τρων ενίσχυσης της οικονομικής και περιφερειακής ανά¬ 
πτυξης της χώρας και τροποποίηση συναφών διατάξε¬ 
ων», όπως ισχύει. 

6. Τις διατάξεις του άρθρου 18 παρ. 3 και 4 του Ν. 
2224/94 «Ρυθμίσεις θεμάτων εργασίας συνδικαλιστικών 
δικαιωμάτων κ.λ.π.» (ΦΕΚ 112 /Α). 

7. Τις διατάξεις της υπ’ αριθμ. 2/34255/0022/6-6-2001 
(ΦΕΚ 746/Β/14-6-2001) Κοινή. Υπουργικής Απόφασης 
Υπουργών Οικονομικών και Εργασίας & Κοινών. Ασφαλί¬ 
σεων «Καθορισμός αμοιβής υπαλλήλων του ΟΑΕΔ για τη 
διενέργεια ελέγχου σε προγράμματα Κατάρτισης και 
Απασχόλησης». 

8. Την αναγκαιότητα παρέμβασης του ΟΑΕΔ στην αγο¬ 
ρά εργασίας για την απόκτηση πρακτικής εμπειρίας ανέρ¬ 
γων πτυχιούχων και αποφοίτων σχολών νεοεισερχομέ- 
νων στην αγορά εργασίας. 

9. Τον Κανονισμό του Ε.Κ.Τ. 1784/ 12-7-99, τον Κανονι¬ 
σμό Επιλεξιμότητας 1685/28-7-2000 και τον Κανονισμό 
των Διαρθρωτικών Ταμείων 1260/21 -6-99. 

10. Το επιχειρησιακό Πρόγραμμα «Απασχόληση και 
Επαγγελματική Κατάρτιση 2000-2006». 

11. Την υπ’ αριθμ. 30824/27-6-01 απόφαση του Υπουρ¬ 
γού Εργασίας & Κοινών. Ασφαλίσεων «Πρόγραμμα για 
κατάρτιση και απόκτηση εργασιακής εμπειρίας ανέργων 
πτυχιούχων ΑΕΙ-ΤΕΙ, διπλωματούχων Ι.Ε.Κ., αποφοίτων 
Τ.Ε.Λ., Ε.Π.Λ. καιΤ.Ε.Ε. Β’ κύκλου», όπως τροποποιήθηκε 
με την υπ’ αριθμ. 31243/31-8-01 όμοια (ΦΕΚ856/Β/01). 

12. Την υπ’ αριθμ. 822/12-3-2002 απόφαση του Δ.Σ. του 
ΟΑΕΔ (αριθμ. συνεδρ. 9/12-3-02) που μας κοινοποιήθη¬ 
κε με το υπ’αριθμ. Β 107301/15-3-2002 έγγραφο του. 

13. Τις διατάξεις του άρθρου 27 του Ν. 2081/92 (ΦΕΚ 
154/Α/92). με το οποίο προστέθηκε άρθρο 29Α στο Ν. 
1558/85 όπως τροποποιήθηκε με το άρθρο 1 παρ. 2α του 
Ν. 2469/97 και το γεγονός ότι από τις διατάξεις της πα¬ 
ρούσας απόφασης δενπροκαλείται δαπάνη σε βάροςτου 
κρατικού προϋπολογισμού, αποφασίζουμε: 

Τροποποιούμε την υπ’ αριθμ. 30824/27-6-2001 απόφα¬ 
ση μας στην παραγρ. 13 ως εξής: 

«Οποιαδήποτε διαφορά προκύψει μεταξύ του ΟΑΕΔ και 
των ενδιαφερομένων θα επιλύεται με απόφαση των προϊ¬ 


σταμένων των Υ.Ν. Τ.Υ., Γ.Ε. και ΚΠΑτου ΟΑΕΔ. Οι ενδιαφε¬ 
ρόμενοι δύνανται να υποβάλλουν ένσταση εντός δέκα πέντε 
(15) ημερών από την ημερομηνία κοινοποίησης της απορρι¬ 
πτικής απόφασης των προϊσταμένων των Υ.Ν. Τ.Υ. Γ.Ε. και 
ΚΠΑτου ΟΑΕΔ, στον Περ/κόΔ/ντή ή στην Περ/κή Διοικητική 
Επιτροπή (Π.Δ.Ε.). Κατάτηντυχόν απορριπτικής απόφασης 
του Περ/κού Δ/ντή ή της Π.Δ.Ε, ο ενδιαφερόμενος μπορεί να 
υποβάλει ένσταση εντός 30 ημερών, η οποία θα εξετάζεται 
από τριμελή Επιτροπή, αποτελούμενη από ένα ανώτερο 
υπάλληλο του Υπουργείου Εργασίας, από έναν ανώτερο 
υπάλληλο του ΟΑΕΔ και από έναν εκπρόσωπο των Κοινωνι¬ 
κών Εταίρων - μέλος του Δ.Σ. του ΟΑΕΔ. 

Τα μέλη της Επιτροπής θα ορίζονται με απόφαση του 
Υπουργού Εργασίας & Κοινωνικών Ασφαλίσεων. Ο μεν εκ¬ 
πρόσωπος των Κοινωνικών Εταίρων θα ορίζεται ύστερα 
από γνώμη του Δ.Σ. του ΟΑΕΔ. ο δε ανώτερος υπάλληλος 
του ΟΑΕΔ. ύστερα από πρόταση του Διοικητού του ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2002 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΓΙΠΑΣ 
-Φ- 

Αριθ. Φ. 11 50377 (5) 

Έγκριση χορήγησης έκτακτης οικονομικής ενίσχυσης 
στη Γενική Συνομοσπονδία Εργατών Ελλάδος. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του Ν. 1558/1985 ( ΦΈ.Κ 137/Α') «Κυ¬ 
βέρνηση και Κυβερνητικά Όργανα». 

2. Τις διατάξεις του Π.Δ. 368/1989 (ΦΈ.Κ. 163/Α') « Ορ¬ 
γανισμός του Υπουργείου Εργασίας». 

3. Τις διατάξεις του άρθρου 5 του Ν. 2224/94 (ΦΈ.Κ 
112/Α ) «Ρύθμιση θεμάτων εργασίας συνδικαλιστικών δι¬ 
καιωμάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό Νομικών Προσώπων και άλλες διατάξεις». 

4. Την αριθ. 80088/31-10-2001 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
1485/Β’). 

5. Το με αριθ. 18015/6-6-2002 έγγραφο του Ο.ΕΈ. με το 
οποίο μας υποβλήθηκε απόσπασμα πρακτικό της με αριθ. 
22/5-6-2002 συνεδρίασης του Δ. Σ. του Οργανισμού Ερ¬ 
γατικής Εστίας. 

6. Την εγγραφή πίστωσης στον Κ.Α. Ε. 2522 Γτου προ¬ 
ϋπολογισμού του Ο.Ε.Ε.έτους2002, γιατηνπροκαλούμε- 
νη δαπάνη άρθρο 27του Ν. 2081/1992 (ΦΈ.Κ. 154/Α"), άρ¬ 
θρο 29Ατου Ν. 1558/1985 (ΦΈ.Κ. 137/Α') και άρθρο 1 του 
Ν.2469/1997 (ΦΈ.Κ. 38/Α'). Η δαπάνη αυτή δεν βαρύνει 
τον κρατικό προϋπολογισμό, αποφασίζουμε: 

Εγκρίνουμε την απόφαση του Δ.Σ. του ΟΈΈ. που ελή- 
φθη κατά την αριθμ.22/5.6.2002 συνεδρίαση του, σχετικά 
με την καταβολή έκτακτης οικονομικής ενίσχυσης ποσού 
χιλίων (1.000) Ευρώ στη Γ ενική Συνομοσπονδία Εργατών 
Ελλάδος για την κάλυψη δαπανών εκδήλωσης στη Γε¬ 
νεύη στα πλαίσια της Διεθνούς Συνδιάσκεψης Εργασίας. 

Η καταβολή του ανωτέρω ποσού στη Γ ενική Συνομοσπον- 

δία Εργατών Ελλάδος θα πραγματοποιηθεί μετά την υπο¬ 
βολή των σχετικών παραστατικών στοιχείων στον Ο.Ε.Ε. 

Η δαπάνη αυτή η οποία βαρύνει τον Κ.Α.Ε. 2522 Γ του 
προϋπολογισμού του Ο.Ε.Ε. έτους 2002 δεν βαρύνει τον 
κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2002 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 107241 (6) 

Αντικατάσταση μελών του Διοικητικού Συμβουλίου του 
Ταμείου Χρηματοδοτήσεως Δικαστικών Κτιρίων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις του άρθρου 4 του Ν.Δ. 1017/1971 (Α' 
209) «Περί συστάσεως Ταμείου Χρηματοδοτήσεως Δικα¬ 
στικών Κτιρίων», όπως αυτό ισχύει. 

2) Τιςδιατάξειςτωνπαρ. 1 του άρθρου 1 και 1 &2του άρ¬ 
θρου 2 του Ν. 2993/2002 (Α' 58) «Τροποποίηση διατάξεων 
του Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (Ν. 1756/1988) και του ΚώδικαΔικα- 
στικών Υπαλλήλων (Ν. 2812/2000) και άλλες διατάξεις». 

3) Την κοινή απόφαση αριθ. 85884/30.8.1990 (566 Β 
5.9.1990) του Αντιπροέδρου της Κυβέρνησης και Υπουρ¬ 
γού Δικαιοσύνης και του Υπουργού Προεδρίας της Κυ¬ 
βέρνησης για τον «Επανακαθορισμό της συγκρότησης 
των μελώντου Διοικητικού Συμβουλίου του Ταμείου Χρη¬ 
ματοδοτήσεως Δικαστικών Κτιρίων». 

4) Την αριθ. 149946/3.11.2000 (1385 Β') απόφασή μας 
για τον «Ορισμό μελών του Διοικητικού Συμβουλίου του 
Ταμείου Χρηματοδοτήσεως Δικαστικών Κτιρίων» και 

5) Το έγγραφο αριθ. 46996/20.6.2002 του Προέδρου 
του Νομικού Συμβουλίου του Κράτους, αποφασίζουμε: 

Τροποποιούμε την αριθ. 149946/3.11.2000 απόφασή 
μας και ορίζουμε: 

1) τον Νομικό Σύμβουλο του Κράτους Χριστόδουλο 
Μπότσιο ως Αντιπρόεδρο του Δ.Σ. του Ταμείου Χρηματο¬ 
δότησης Δικαστικών Κτιρίων, στις περιπτώσεις αναπλή- 
ρωσης του Προέδρου και ως τακτικό μέλος, με αναπλη¬ 
ρωτή του τον Ηλία Ψώνη, επίσης Νομικό Σύμβουλο του 
Κράτους σε αντικατάσταση του Προϊσταμένου της Ει¬ 
σαγγελίας Εφετών Αθηνών και του νομίμου αναπληρωτή 
του αντίστοιχα. 

2) Την Κυριακή Μπαρδάνη, Γενική Διευθύντρια της Κε¬ 
ντρικής Υπηρεσίας του Υπουργείου Δικαιοσύνης ως μέ¬ 
λος του Δ.Σ. του ΤΑΧΔΙΚ, στις περιπτώσεις αναπλήρωσης 
του Γ ενικού Γ ραμματέατου Υπουργείου Δικαιοσύνης από 
τον Αντιπρόεδρο του Δ.Σ., σε αντικατάσταση της Μαρίας 
Φαρμάκη, τέως Γ ενικής Διευθύντριας του Υπουργείου Δι¬ 
καιοσύνης, η οποία αποχώρησε από την υπηρεσία. 

Κατά τα λοιπά ισχύει η αριθ. 149946/3.11.2000 απόφα¬ 
σή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


Αριθ. ΥΠΠΟ/ΔΙΟΙΚ/Β/32091 (7) 

Διορισμός μελώντου Διοικητικού Συμβουλίου του Ελλη¬ 
νικού Ιδρύματος Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. -Τις διατάξεις: 

α) Του Π.Δ/τος 31/02 «Μεταφορά αρμοδιότητας επο- 
πτείας του Ελληνικού Ιδρύματος Πολιτισμού από το 
Υπουργείο Εξωτερικών στο Υπουργείο Πολιτισμού» (ΦΕΚ 
33/Α/26.2.02). 

β) Του άρθρου 2 του Ν. 2524/1997 «Ρυθμίσεις για το Ελ¬ 
ληνικό Ίδρυμα Πολιτισμού» (ΦΕΚ 183/Α/17.9.97). 

2. -Το από 26.7.00 έγγραφο του Προέδρου της Βουλής, 
σχετικά με την έγκριση διορισμού του Αργύρη Φατούρου, 
ως Προέδρου του Δ.Σ. του Ε.Ι.Π. 

3. - Την αριθμ. Φ.908/60369/Η/11.6.02 πρόταση του 
Υπουργού Εθνικής Παιδείας και θρησκευμάτων, αποφα¬ 
σίζουμε: 

Α.- Διορίζουμε τους κατωτέρω, ως μέλη του Διοικητικού 
Συμβουλίου του Ελληνικού Ιδρύματος Πολιτισμού 
(Ν. Π. I .Δ. που εποπτεύεται από το ΥΠ ΠΟ), με τετραετή θη¬ 
τεία, ως εξής: 

1. - Αργύρη Φατούρα, Ομότιμο Καθηγητή Πανεπιστημί¬ 
ου Αθηνών, ως Πρόεδρο. 

2. - Κων/νο Τσουκαλά, Καθηγητή Πανεπιστημίου Αθη¬ 
νών, ως Αντιπρόεδρο. 

3. -Λυδία Κονιόρδου, Ηθοποιό, ως ταμία. 

4. - Γεώργιο Αμαργιανάκη, Καθηγητή Πανεπιστημίου 
Αθηνών, ως μέλος. 

5. - Ευγένιο Γιαννακόπουλο, Πρόεδρο του Δ.Σ. της Ανώ¬ 
νυμης Εταιρείας Προβολής του Ελληνικού Πολιτισμού, 
ως μέλος. 

6. - Σαββίνα Γιαννάτου, Τραγουδίστρια, ως μέλος. 

7. - Χρύσανθο Ζαμπούλη, Καθηγητή Πανεπιστημίου 
Θεσσαλονίκης, ως μέλος. 

8. - Γεώργιο Κουμάντο, Ομότιμο Καθηγητή Πανεπιστη¬ 
μίου Αθηνών, ως μέλος. 

9. - Χρόνη Μπότσογλου, Πρύτανη Α.Σ.Κ.Τ., ως μέλος. 

10. - Δημήτριο Παντερμαλή, Καθηγητή Πανεπιστημίου 
Αθηνών, ως μέλος. 

11. - Σπύρο Πνευματικό, Καθηγητή Πανεπιστημίου Πα¬ 
τριόν, ως μέλος. 

12. - Στέλλα Πριόβολου, Ειδική Γραμματέα Υπουργείου 
Εθνικής Παιδείας και Θρησκευμάτων, ως μέλος. 

13. - Άλκηστι Σουλογιάννη, Διευθύντρια Μορφωτικών 
Σχέσεων Υπουργείου Πολιτισμού, ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 7001/1/126-γ (8) 

Επέκταση της τοπικής αρμοδιότητας Τμήματος Τροχαίας 
Νέων Μουδανιώντης Αστυνομικής Διεύθυνσης Χαλκι¬ 
δικής. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 

Ν. 1481/1984 «Οργανισμός Υπουργείου Δημόσιας Τά¬ 
ξης» (Α'-152), όπως το τελευταίο άρθρο αντικαταστάθηκε 
με το άρθρο 1 του Ν. 1590/1986 (Α'-49). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'- 41). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα « (Α'-137), το οποίο 
προστέθηκε με το άρθρο 27του Ν. 2081/1992 (Α'-154) και 
τροποποιήθηκε με το άρθρο 1 παρ.2 εδαφ. Α' του Ν. 
2469/1997 (Α'- 38). 

4. Τις διατάξεις του άρθρου 1 περίπτωση Β’ εδάφιο 4 
της 7004/3/32 από 12-11-2001 Απόφασης Υφυπουργού 
Δημόσιας Τάξης « Μεταβίβαση αρμοδιοτήτων Υφυπουρ¬ 
γού Δημόσιας Τάξης σε υφιστάμενα υπηρεσιακά όργα¬ 
να» (Β-1518). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Επέκταση τοπικής αρμοδιότητας. 

Επεκτείνεται η τοπική αρμοδιότητα του Τμήματος Τρο- 
χαίας Νέων Μουδανιών της Αστυνομικής Διεύθυνσης 
Χαλκιδικής και στην περιοχή δικαιοδοσίας του Αστυνομι¬ 
κού Σταθμού Νέας Τρίγλιας, ως προς το ειδικό αντικείμε¬ 
νο της τροχαίας. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 

Ο Αρχηγός 
ΦΩΤΙΟΣ ΝΑΣΙΑΚΟΣ 


Αριθ. 8038/1/17-γ (9) 

Αναστολή λειτουργίας Αστυνομικού Σταθμού Σταμνάς. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ.5 και 11 παρ.4 και 6 
του Ν. 1481/1984 «Οργανισμός Υπουργείου Δημόσιας 
Τάξης» (Α' -152), όπως το δεύτερο άρθρο αντικαταστά- 
θηκε με το άρθρο 1 παρ.1 του Ν. 1590/1986 (Α'-49), σε 
συνδυασμό με τις διατάξεις του άρθρου 28 παρ.1 του 
Ν.2800/2000 (Α-41). 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α'-137), το οποίο 
προστέθηκε με το άρθρο 27 του Ν.2081/1992 (Α'-154) και 
αντικαταστάθηκε με το άρθρο 1 του Ν.2469/1997 (Α'-38). 

3. Τις διατάξεις του άρθρου 1 περίπτωση Β’ εδάφιο 5 
της 7004/3/32 από 12-11-2001 απόφασης του Υφυπουρ¬ 
γού Δημόσιας Τάξης «Μεταβίβαση αρμοδιοτήτων Υφυ¬ 
πουργού Δημόσιας Τάξης σε υφιστάμενα Υπηρεσιακά 
όργανα» (Β’-1518). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Αναστολή λειτουργίας Αστυνομικού Σταθμού Σταμνάς. 

1. Αναστέλλεται η λειτουργία του Αστυνομικού Σταθ¬ 
μού Σταμνάς της Αστυνομικής Διεύθυνσης Αιτωλίας, λό¬ 
γω αδυναμίας εξεύρεσης καταλλήλου οικήματος στέγα¬ 
σης στην έδρα του, μέχρις άρσεως του λόγου αυτού. 

2. Η αστυνόμευση της περιφέρειας του Αστυνομικού Σταθ¬ 
μού Σταμνάς ανατίθεται στο Αστυνομικό Τμήμα Αιτωλικού, 
στο οποίο εντάσσονται το προσωπικό και τα υλικά αυτού. 

Άρθρο 2 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2002 

Ο Αρχηγός 
ΦΩΤΙΟΣ ΝΑΣΙΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




